da en fr da he hbs_lat en da da en da da da da da da da fr et nl da da en pt da da da da da da sv da da da da da da da sl en en en da da da da da da en da da tr en da nl da en da da da da en da en en en en da nn da en da da da en da da en da nb da en da en da da en en da da da en da en da en da en da en da it en en da en da da nb sv da sv az da en en
Rabarberkage med marcipan - lækker opskrift fra Cute CarbsCute Carbs
Så er det igen den tid på året, hvor rabarber er en fast ingrediens i mit køkken, og det betyder bl.a. hjemmebagt rabarberkage! Elsker rabarber, og synes de er helt perfekte i bagværk, så der er efterhånden en masse rabarberkager på bloggen – tjek f.eks. min hvide chokoladebrownie med rabarberstykker! Men selvom der allerede er en masse opskrifter med rabarber på bloggen, så er der altid plads til flere, så jeg lover, der kommer et par stykker henover sommeren. Jeg begynder rabarbersæsonen med en lækker rabarberkage med marcipan – saftig, frisk og skøn! Og helt perfekt til five o’clock tea på tereassen eller altanen.
Da jeg forleden var på loppemarked i Sverige, købte jeg en masse fine kageforme med hjem, og en af de smukke randforme var helt perfekt til rabarberkagen. Men hvis du ikke har en randform, kan rabarberkagen sagtens bages i en almindelig springform, men så er bagetiden muligvis lidt kortere, du må prøve dig frem.
Pisk æg og sukker luftigt
Tilsæt de tørre ingredienser og rør dejen godt sammen
Tilsæt nu det smeltede smør og mælken lidt ad gangen
Vend 100 g groftrevet marcipan i dejen. Gem 80 g til senere
Skær rabarberne i små stykker og vend dem i mel – det gør, at de ikke alle ender i bunden af den færdigbagte rabarberkage
Spray en randform med fedt
Kom halvdelen af dejen i formen – læg nu et lag af marcipanskiver over dejen, og kom så resten af dejen i formen
Bag rabarberkagen ved 180 grader i 65-70 min.
Vend den let afkølede kage på et kagefad
Tip! Giv den kolde rabarberkage det sidste finish med et fint drys flormelis og frysetørrede hindbær.
Rabarberkagen skal opbevares på køl – og den smager rigtig godt på anden dagen – det sagde mine kollegaer i hvert fald 🙂
Og jeg glæder mig allerede til den næste hjemmebagte rabarberkage!
Følg Cute Carbs på facebook eller på bloglovin, så går du ikke glip af nye søde sager.
You Might Also Like
Snickerskage – en lækker konfektkage!
Marengskage med æbler og chokoladecreme
Choko cookies med peanutbutter og hvid chokolade
Reply Ulrika - Den glade kagekone 12. maj 2013 at 23:20
Ih! Rabarber! Det er bare det bedste der findes! Jeg bruger også megen tid på at udtænke nye måder at bruge rabarber på lige for øjeblikket. Helst i kager eller desserter. Den der syrlige søde smag kan man ikke få nok af! Din rabarberkage ser meget lækker ud. Du er velkommen til at kigge fordi på min blog og tjekke mine rabarberopskrifter 🙂 Jeg vender i hvert fald tilbage til din blog en anden dag. Smukke billeder!
Reply cutecarbs 20. maj 2013 at 23:11
Enig 🙂 Og tak for de søde ord 🙂 Sikke mange lækre rabarberopskrifter, du har på din blog. Kh Tóra
Reply Sofie 13. maj 2013 at 9:56
Hvor ser den super lækker ud. Jeg er en sucker for marcipan og denne sag af en forårs/sommer kage med rabarber ser virkelig syndlig ud!!! Mums!!! Den skal prøves. Tak for opskriften!!
Reply cutecarbs 20. maj 2013 at 23:07
Elsker også kombinationen af marcipan og rabarber, så denne rabarberkage er et sikkert hit. God fornøjelse med den 🙂
Reply Maria 14. maj 2013 at 0:29
Hvor ser den skøn ud! Den vil jeg servere for familien til min fødselsdag 🙂
Jeg ved ikke om det er et dumt spørgsmål, men hvordan har du lavet de fine, lyserøde striber på kagen? 🙂
Reply cutecarbs 20. maj 2013 at 23:04
Lyder som en god idé til en fødselsdag 🙂 Det er slet ikke et dumt spørgsmål – striberne er der pga. strukturen i formen, og når jeg drysser med flormelis og frysetørret hindbær, bliver strukturen så fint fremhævet. Vh Tóra
Reply Gerlinde in Dallas 18. maj 2013 at 19:36
What a great combination for a cake! I can almost taste it!
Reply cutecarbs 19. maj 2013 at 10:39
Thanks – I love this combination 🙂
Reply Anna 22. maj 2013 at 17:21
Det lyder som en fantastisk kage!
Med de mængder du har angivet, hvor mange personer vil du så vurdere at kagen er til?
Reply cutecarbs 22. maj 2013 at 22:23
Tak – den er skøn 🙂 Jeg vil mene, der er til ca. 12 personer.
Reply » Rabarber/marcipan kage. Far, Mor & Frikadeller 22. maj 2013 at 20:12
[…] til “fødselsdagsbarnet” blev en marcipan/rabarber kage fra Cutecarbs og den var virkelig lækker. Marcipanen komlementerede de syrlige rabarbere rigtig godt og det er […]
Reply Stine 9. juli 2013 at 19:55
Hej. Ser så lækkert ud, men mon man kan lave den som muffins? Hvor lang tror du så bagetiden er?
Reply cutecarbs 10. juli 2013 at 21:05
Ja, det kan du helt sikkert 🙂 Tror umiddelbart bagetiden på muffins ville være ca. 25 min.
Reply Rannvá 6. januar 2014 at 14:14
Kan den fryses, hvis man ikke spiser det hele på en gang?
Reply Cute Carbs 6. januar 2014 at 22:25
Jeg har ikke prøvet at fryse den, så jeg kan ikke garantere et godt resultat 🙂
Reply Mrs'Holmgaard 26. april 2014 at 18:51
Din opskrift var LIGE hvad den “tykke” gravide her manglede i dag, da jeg havde lyst til at bage mine favorit muffins med rabarber i “gigant” version… Glemte desværre det fugtige viskestykke rundt om under bagningen, så den blev med top på! Men nøj den blev god! Og vanvittigt godt tip med at vende rababeren i mel først!! Glæder mig til at erstatte dem med bær, på samme måde!
Jeg lavede en af mine favorit frostingen “Cremecheese” med citron og kom på! Måske kan du se billeder på linket her: https://m.facebook.com/groups/276980435737160
Reply Cute Carbs 27. april 2014 at 15:05
Perfekt 🙂 Kender godt den craving – har selv en baby på vej 🙂 Lyder ekstra lækkert med citrusforsting!
Reply A-G.Lyngsø 31. maj 2014 at 10:47
Skal til at bage din kage. Men har ikke sådan en formor str. Hvad hedder den og hvor tror du at jeg kan købe den ?
Reply Frk. Cute Carbs 1. juni 2014 at 20:03
Hej! Det er en form, jeg har fundet på et loppemarked i Sverige, men du kan sagtens bruge en springform 26 cm 🙂
Reply Cæcilie 27. august 2014 at 10:34
Lækker opskrift 🙂 Den vil jeg bage til mine kollegaer i morgen. Hvad str. har den randform som du brugte? 🙂
Reply Frk. Cute Carbs 27. august 2014 at 18:20
En 26 cm vil nok gå, tænker jeg 🙂 Den er supergod 🙂
Reply Avin 5. juni 2018 at 21:37
Hvornår var det, du kommer rabarberstykkerne i dejen?og hvordan får bunden denne lyserød farve??
Leave a Reply Cancel Reply
Smoothie med mango og mynte
Picnic med hjemmebagte pølsebrød, råsyltet agurk og chorizo grill
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.